ข้อบัญญัติองค์การบริหารส่วนตำบลในเมืองข้อบัญญัติองค์การบริหารส่วนตำบลในเมืองเรื่องการบริหารกิจการประปาหมู่บ้านพ.ศ. ๒๕๕๘ อาศัยอำนาจตามความในมาตรา๖๘ (๑) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕แห่งระเบียบกระทรวงมหาดไทย ว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘ องค์การบริหารส่วนตำบลในเมืองโดยความเห็นชอบของสภาองค์การบริหารส่วนตำบลในเมืองและนายอำเภอพิชัยจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลในเมืองเรื่อง การบริหารกิจการประปาหมู่บ้าน พ.ศ. ๒๕๕๘ข้อ๒[๑] ข้อบัญญัตินี้ให้ใช้บังคับภายในเขตองค์การบริหารส่วนตำบลในเมืองนับตั้งแต่วันที่ได้ประกาศในราชกิจจานุเบกษาและประกาศโดยเปิดเผย ณที่ทำการองค์การบริหารส่วนตำบลในเมืองข้อ๓ ให้นายกองค์การบริหารส่วนตำบลในเมืองรักษาการให้เป็นไปตามข้อบัญญัตินี้และให้มีอำนาจตีความ วินิจฉัยปัญหาที่เกิดจากการบริหารกิจการประปาหมู่บ้านให้นายกองค์การบริหารส่วนตำบลในเมืองมีอำนาจออกประกาศข้อกำหนด หลักเกณฑ์และวิธีปฏิบัติเพื่อดำเนินการให้เป็นไปตามข้อบัญญัตินี้กิจการประปาหมู่บ้านใดไม่อาจบริหารกิจการต่อไปได้หรือการบริหารกิจการก่อให้เกิดความเสียหายจนประชาชนไม่สามารถใช้น้ำได้หรือมติของที่ประชุมใหญ่ผู้ใช้น้ำส่งมอบการบริหารให้องค์การบริหารส่วนตำบลในเมืองบริหารจัดการให้นายกองค์การบริหารส่วนตำบลในเมืองเป็นผู้วินิจฉัยชี้ขาดว่าจะดำเนินการวิธีการใดคำวินิจฉัยของนายกองค์การบริหารส่วนตำบลในเมืองให้เป็นที่สิ้นสุดหมวด ๑บททั่วไป ข้อ๔ ในข้อบัญญัตินี้การประปา หมายความว่าการประปาที่อยู่ในความควบคุมดูแลรับผิดชอบขององค์การบริหารส่วนตำบลในเมืองเจ้าพนักงานท้องถิ่น หมายความว่านายกองค์การบริหารส่วนตำบลในเมืองหรือผู้ที่นายกองค์การบริหารส่วนตำบลในเมืองมอบหมายให้รักษาราชการแทนหรือปฏิบัติราชการแทนเจ้าพนักงานการประปา หมายความว่าบุคคลซึ่งผู้บริหารท้องถิ่นมอบหมายหน้าที่ให้ปฏิบัติตามข้อบัญญัตินี้ผู้ใช้น้ำ หมายความว่าบุคคลที่ได้ทำสัญญาการใช้น้ำกับองค์การบริหารส่วนตำบลในเมืองมาตรวัดน้ำ หมายความว่าเครื่องวัดปริมาณน้ำที่แสดงว่าผู้ใช้น้ำได้ใช้น้ำไปจำนวนมากน้อยเท่าใดอุปกรณ์ประปา หมายความว่าท่อหรืออุปกรณ์ที่ใช้ประกอบการส่งน้ำให้ผู้ใช้น้ำคณะกรรมการบริหารกิจการประปา หมายความว่าผู้ใช้น้ำในเขตการบริการของกิจการประปาซึ่งได้รับการเลือกตั้งจากที่ประชุมใหญ่ผู้ใช้น้ำข้อ๕ ให้กำหนดชื่อของประปาหมู่บ้านเป็นแนวทางเดียวกันดังนี้กิจการประปาหมู่บ้านองค์การบริหารส่วนตำบลในเมือง ประจำหมู่ที่หรือกลุ่ม.........................................หมวด ๒การบริหารกิจการประปา ข้อ๖ กิจการประปาเป็นทรัพย์สินขององค์การบริหารส่วนตำบลในเมืองโดยมอบให้แต่ละกลุ่มหรือหมู่บ้านบริหารจัดการพร้อมทั้งบำรุงรักษาโดยคณะกรรมการบริหารกิจการประปาข้อ๗ คณะกรรมการบริหารกิจการประปาจะต้องได้รับการเลือกตั้งจากสมาชิกผู้ใช้น้ำประปาวิธีการเลือกตั้งให้ใช้วิธีการโดยเปิดเผยหรือโดยวิธีลับแล้วรายงานผลการดำเนินการให้องค์การบริหารส่วนตำบลในเมืองทราบให้นายกองค์การบริหารส่วนตำบลในเมืองเป็นผู้ลงนามแต่งตั้งคณะกรรมการบริหารกิจการประปาและให้มีวาระการดำรงตำแหน่งคราวละ๒ ปีนับแต่วันแต่งตั้งข้อ๘ ให้คณะกรรมการบริหารกิจการประปามีอำนาจออกระเบียบหรือข้อบังคับของกิจการประปาโดยผ่านความเห็นชอบจากที่ประชุมของสมาชิกผู้ใช้น้ำประปามากกว่ากึ่งหนึ่งของจำนวนสมาชิกผู้ใช้น้ำประปาและจะต้องไม่ขัดหรือแย้งกับข้อบัญญัตินี้ให้ประธานกรรมการบริหารกิจการประปาแต่ละกลุ่มหรือหมู่บ้านสำเนาระเบียบหรือข้อบังคับของแต่ละกลุ่มหรือหมู่บ้านพร้อมทะเบียนผู้ใช้น้ำส่งให้องค์การบริหารส่วนตำบลในเมืองเก็บไว้ ๑ ชุดเมื่อเห็นเป็นการสมควรเพื่อประโยชน์ของผู้ใช้น้ำสภาพเศรษฐกิจ สังคม คณะกรรมการบริหารกิจการประปาอาจขอแก้ไขระเบียบหรือข้อบังคับโดยผ่านมติความเห็นชอบจากที่ประชุมใหญ่ผู้ใช้น้ำมากกว่ากึ่งหนึ่งและให้นำความในวรรคสองใช้บังคับโดยอนุโลมข้อ๙ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงถือว่าครบองค์ประชุมหมวด ๓องค์ประกอบ อำนาจ สิทธิและหน้าที่ของกรรมการบริหารกิจการประปาหมู่บ้าน ข้อ๑๐ให้คณะกรรมการบริหารกิจการประปามีหน้าที่บริหารกิจการและบำรุงรักษาระบบประปาหมู่บ้านให้สามารถบริการผู้ใช้น้ำในเขตการให้บริการอย่างทั่วถึงตลอด๒๔ ชั่วโมงข้อ๑๑ คณะกรรมการบริหารกิจการประปาให้กำหนดจำนวนไม่น้อยกว่า๗ คน แต่ไม่เกิน ๑๕ คน โดยพิจารณาจากปริมาณงานหรือจากจำนวนผู้ใช้น้ำและอย่างน้อยต้องมีกรรมการดังนี้(๑)ประธาน(๒)รองประธาน(๓)เลขานุการ(๔)เหรัญญิก(๕)อื่น ๆข้อ๑๒ คณะกรรมการมีอำนาจหน้าที่(๑)วางระเบียบใช้บังคับในการบริหารกิจการประปา โดยระเบียบดังกล่าวจะมีผลบังคับก็ต่อเมื่อได้รับความเห็นชอบจากองค์การบริหารส่วนตำบลในเมืองแล้ว(๒)บริหารกิจการประปาให้เป็นไปตามข้อบังคับและให้เกิดความก้าวหน้าและบริการประชาชนได้อย่างทั่วถึงและเพียงพอ(๓)พิจารณาอนุญาตหรืองดจ่ายน้ำให้แก่สมาชิกโดยคำนึงถึงประโยชน์ของกิจการประปาเป็นหลัก(๔)จัดทำรายงานผลการดำเนินงานให้องค์การบริหารส่วนตำบลในเมืองทราบและรายงานผลการดำเนินงานให้กับสมาชิกผู้ใช้น้ำทราบตามที่องค์การบริหารส่วนตำบลในเมืองกำหนด(๕)ควบคุม ดูแล การทำงานของเจ้าหน้าที่ของกิจการประปา(๖)จัดทำโครงการขอรับการสนับสนุนงบประมาณจากองค์การบริหารส่วนตำบลในเมืองในกรณีที่รายได้ของกิจการประปาไม่เพียงพอต่อการดำเนินงานข้อ๑๓ คณะกรรมการดำรงตำแหน่งตั้งแต่วันที่ได้รับการแต่งตั้งจากนายกองค์การบริหารส่วนตำบลในเมืองข้อ๑๔ สถานภาพการเป็นคณะกรรมการสิ้นสุดเมื่อ(๑)ตาย(๒)ลาออก(๓)หมดวาระ(๔)ที่ประชุมสมาชิกผู้ใช้น้ำมีมติให้ออกโดยใช้เสียงเกินกึ่งหนึ่ง(๕)ไม่อยู่ในหมู่บ้านเป็นเวลาติดต่อกันเกิน ๖ เดือนหมวด ๔สิทธิและหน้าที่ของสมาชิกผู้ใช้น้ำ ข้อ๑๕ สมาชิกต้องปฏิบัติตามระเบียบข้อบังคับของการประปาแต่ละกลุ่มหรือหมู่บ้านโดยเคร่งครัดข้อ๑๖ แสดงความคิดเห็นและให้ความร่วมมือในการบริหารงานของคณะกรรมการหมวด ๕สิทธิและหน้าที่ของเจ้าหน้าที่ของกิจการประปา ข้อ๑๗ เจ้าหน้าที่ของกิจการประปา ได้แก่บุคคลที่คณะกรรมการบริหารกิจการประปาคัดเลือกให้รับผิดชอบดูแลซ่อมแซมระบบประปาการจัดเก็บค่าน้ำ การจัดทำบัญชีและอื่น ๆ ตามที่คณะกรรมการเห็นสมควรโดยให้ได้รับค่าตอบแทนตามที่คณะกรรมการกำหนดแต่ต้องไม่เกินอัตราที่องค์การบริหารส่วนตำบลในเมืองกำหนด (ตามบัญชีแนบท้าย)ข้อ๑๘ ให้เจ้าหน้าที่ของกิจการประปาดำเนินการดูแลระบบจ่ายน้ำประปาให้ใช้การได้ตลอด ๒๔ ชั่วโมงข้อ๑๙ ให้เจ้าหน้าที่ของกิจการประปาดำเนินการให้เป็นไปตามที่คณะกรรมการกำหนดหมวด ๖หน้าที่ของผู้ใช้น้ำ ข้อ๒๐ ผู้ที่ประสงค์จะใช้น้ำประปาจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการและเมื่อได้รับความยินยอมแล้วจึงต่อน้ำใช้ได้โดยเจ้าหน้าที่ของกิจการประปาข้อ๒๑ การจ่ายค่าธรรมเนียมการขอใช้น้ำค่าปรับ ค่าติดตั้งมาตรวัดน้ำ ให้เป็นไปตามที่คณะกรรมการกำหนดข้อ๒๒ การต่อน้ำออกจากมาตรวัดน้ำให้เป็นหน้าที่ของผู้ยื่นความประสงค์ขอใช้น้ำประปาข้อ๒๓ การติดตั้งมาตรวัดน้ำต้องติดตั้งไว้ในที่เปิดเผย สามารถตรวจสอบได้ตลอด ๒๔ ชั่วโมง หรือห่างจากรั้วไม่เกิน๑ เมตรข้อ๒๔ การกระทำใด ๆที่ทำให้ทรัพย์สินของระบบประปาเสียหายจะโดยเจตนาหรือไม่ก็ตามผู้กระทำต้องชดใช้ค่าเสียหายให้แก่การประปาตามจำนวนเงินความเสียหายทั้งหมดข้อ๒๕ หากผู้ใดมีเจตนาจะขโมยน้ำไปใช้หรือเปลี่ยนแปลง แก้ไขตัวเลขในมาตรวัดน้ำหรือกระทำการใดๆ ก็ตาม ที่มีเจตนาจะขโมยน้ำของการประปาไปใช้ การประปาจะงดง่ายน้ำทันที และจะต้องเสียค่าปรับให้แก่การประปาในอัตราที่คณะกรรมการกำหนดแต่ต้องไม่เกิน๑,๐๐๐ บาทข้อ๒๖ กรณีการยกเลิกการใช้น้ำหรือโอนให้ผู้อื่นต้องแจ้งให้การประปาทราบเป็นลายลักษณ์อักษรและได้รับการอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำมิฉะนั้นจะถือว่ายังเป็นสมาชิกผู้ใช้น้ำอยู่และจะต้องเสียค่าน้ำตามที่การประปาเรียกเก็บข้อ๒๗ ระยะเวลาในการเรียกเก็บค่าน้ำและระยะเวลาการค้างชำระค่าน้ำ ให้เป็นไปตามที่คณะกรรมการกำหนดข้อ๒๘ ผู้ใช้น้ำต้องช่วยดูแลมาตรวัดน้ำที่ติดตั้งหากชำรุดเสียหายต้องดำเนินการซ่อมแซมหรือหากต้องการซ่อมแซมหรือเปลี่ยนใหม่ให้แจ้งคณะกรรมการบริหารกิจการประปาหรือแจ้งองค์การบริหารส่วนตำบลในเมืองทราบข้อ๒๙ คณะกรรมการบริหารกิจการประปาช่างโยธา หรือเจ้าพนักงานการประปา หรือผู้ที่ได้รับมอบหมายมีอำนาจเข้าไปตรวจสอบน้ำในอาคารเมื่อสงสัยว่ามีการใช้น้ำโดยมิชอบหรืออย่างอื่นที่เกี่ยวข้องข้อ๓๐ ผู้ใช้น้ำที่เป็นเจ้าของอาคารเช่าหลายหลังแม้จะเป็นเจ้าของอาคารรายเดียวกันต้องติดมาตรวัดน้ำตามจำนวนหลังคาเรือนข้อ๓๑ กรณีบ้านเช่าเมื่อมีผู้เช่าย้ายออกไปหรือว่างด้วยประการใดก็ดีองค์การบริหารส่วนตำบลในเมืองจะเรียกเก็บค่าน้ำประปาจากเจ้าของบ้านเช่าหรือผู้ให้เช่าเท่านั้นข้อ๓๒ ผู้ใช้น้ำรายใดจะเลิกการใช้น้ำหรือย้ายสถานที่อยู่หรือโอนให้ผู้อื่นต้องแจ้งให้คณะกรรมการบริหารกิจการประปาหรือองค์การบริหารส่วนตำบลในเมืองทราบเป็นลายลักษณ์อักษร ณที่ทำการองค์การบริหารส่วนตำบลในเมืองล่วงหน้าเป็นเวลาไม่น้อยกว่าเจ็ดวันข้อ๓๓ ผู้ใช้น้ำรายใดสงสัยว่าเจ้าหน้าที่ของการประปาบันทึกการใช้น้ำจากมาตรวัดน้ำคลาดเคลื่อนจากความเป็นจริงจะขอตรวจสอบก็ได้โดยยื่นคำร้อง ณ ที่ทำการกิจการประปาเมื่อตรวจสอบแล้วหากปรากฏว่าคลาดเคลื่อนจากความจริงคณะกรรมการบริหารกิจการประปาจะคำนวณให้ตามที่ใช้จริงแต่หากตรวจสอบแล้วไม่เป็นจริงผู้ใช้น้ำจะต้องเสียตามความเป็นจริงและจะต้องเสียค่าตรวจสอบตามที่กำหนดท้ายข้อบัญญัตินี้ข้อ๓๔ อัตราค่าน้ำประปา ค่าธรรมเนียมค่าใช้จ่ายอื่นใด ให้เรียกเก็บตามอัตราที่กำหนดท้ายข้อบัญญัตินี้โดยให้ผู้ใช้น้ำจะต้องชำระค่าน้ำประปาภายในวันที่ ๕ ของเดือน ณที่ทำการหรือสำนักงานกิจการประปา หรือชำระโดยตรงกับเจ้าหน้าที่ผู้ได้รับมอบหมายหรือแต่งตั้งจากคณะกรรมการบริหารกิจการประปาให้เป็นผู้มีหน้าที่จัดเก็บค่าบริการใช้น้ำประปาผู้ใช้น้ำรายใดไม่ชำระค่าน้ำประปาภายในกำหนดเวลาจะต้องเสียเงินเพิ่มเป็นเบี้ยปรับ ในอัตราดังนี้(๑)เกินวันที่ ๕ ของเดือน จำนวน ๕ วัน ต้องเสียเบี้ยปรับอัตราจำนวนหนึ่งในสามของยอดชำระในแต่ละงวด(๒)เกินวันที่ ๕ ของเดือน จำนวน ๑๐ วันต้องเสียเบี้ยปรับอัตราจำนวนกึ่งหนึ่งของยอดชำระในแต่ละงวด(๓)เกินวันที่ ๕ ของเดือน จำนวน ๑๕ วันต้องเสียเบี้ยปรับอัตราจำนวนสองในสามของยอดชำระในแต่ละงวด(๔)เกินวันที่ ๕ ของเดือน ครบกำหนดชำระในงวดถัดไป ต้องเสียเบี้ยปรับอัตราจำนวน ๑เท่าของยอดชำระในแต่ละงวดข้อ๓๕ คณะกรรมการบริหารกิจการประปาทรงไว้ซึ่งสิทธิในการเปลี่ยนแปลงอัตราค่าน้ำตามสภาพเศรษฐกิจข้อเท็จจริงของต้นทุนการผลิต และจะประกาศให้ผู้ใช้น้ำทราบล่วงหน้าไม่น้อยกว่า ๓๐วัน ทั้งนี้ไม่เกินอัตราที่กำหนดท้ายข้อบัญญัตินี้ในกรณีที่ไม่สามารถหาข้อยุติได้ให้คณะกรรมการบริหารกิจการประปายื่นเรื่องให้องค์การบริหารส่วนตำบลในเมืองพิจารณาคำวินิจฉัยขององค์การบริหารส่วนตำบลในเมืองให้เป็นที่สุดเมื่อองค์การบริหารส่วนตำบลในเมืองได้รับเรื่องตามวรรคสองให้ดำเนินการแต่งตั้งคณะกรรมการวินิจฉัยโดยให้นายกองค์การบริหารส่วนตำบลในเมืองหรือผู้ซึ่งนายกองค์การบริหารส่วนตำบลในเมือง มอบหมายเป็นประธานประธานสภาองค์การบริหารส่วนตำบลในเมืองสมาชิกสภาองค์การบริหารส่วนตำบลที่อยู่ในเขตการให้บริการ ตัวแทนผู้ใช้น้ำเป็นกรรมการและให้ปลัดองค์การบริหารส่วนตำบลเป็นกรรมการและเลขานุการหมวด ๗การเงิน ข้อ๓๖ รายได้ของกิจการประปา หมายถึง(๑)เงินค่าน้ำ(๒)เงินค่าธรรมเนียม เงินค่าปรับ(๓)เงินบริจาค(๔)เงินที่ได้รับการอุดหนุนจากองค์การบริหารส่วนตำบลในเมืองข้อ๓๗ รายจ่ายของกิจการประปา หมายถึง(๑)ค่าใช้จ่ายในการดำเนินการเกี่ยวกับระบบผลิตน้ำประปาและระบบการจ่ายน้ำประปา(๒)ค่าใช้จ่ายในการบำรุงรักษาซ่อมแซม และการขยายกิจการประปา(๓)ค่าใช้จ่ายในการบริหารกิจการประปา เช่น ค่าจ้างเจ้าหน้าที่ ค่าวัสดุ อุปกรณ์(๔)ค่าใช้จ่ายอื่น ๆ ตามที่องค์การบริหารส่วนตำบลในเมืองกำหนด เช่นค่าเบี้ยประชุมหรือค่าตอบแทนกรรมการ (ตามบัญชีแนบท้าย)ข้อ๓๘ ให้คณะกรรมการบริหารกิจการประปาจัดส่งบัญชีรายได้และรายจ่ายให้องค์การบริหารส่วนตำบลในเมืองอย่างน้อยเดือนละหนึ่งครั้งและรายงานผลการดำเนินงานให้องค์การบริหารส่วนตำบลในเมืองทราบปีละ ๒ ครั้งครั้งที่หนึ่งภายในวันที่ ๓๑ มีนาคม ครั้งที่สองภายในวันที่ ๓๐ กันยายนของทุกปีข้อ๓๙ การเก็บรักษาเงินให้มีบัญชีเงินฝากธนาคารในนามกองทุนบริหารกิจการประปาหมู่บ้าน............... ไว้ณ ธนาคารของรัฐ เมื่อมีรายได้เกิดขึ้นจะต้องนำฝากธนาคารทั้งจำนวนภายในวันที่มีรายได้ถ้าฝากในวันที่มีรายได้ไม่ทันให้นำฝากในวันทำการถัดไปโดยประธานและเหรัญญิกหรือผู้ได้รับมอบหมายหากมีความจำเป็นจะต้องเก็บรักษาไว้จ่ายในกรณีเร่งด่วนให้เป็นไปตามที่คณะกรรมการกำหนด แต่ไม่เกินห้าพันบาทข้อ๔๐ การเบิกถอนเงินต้องมีลายมือชื่อกรรมการไม่น้อยกว่า ๒ ใน ๓ และหนึ่งในนั้นต้องมีลายมือชื่อประธานและเหรัญญิกเป็นผู้ลงนามร่วมกันในการเบิกถอนด้วยทุกครั้งข้อ๔๑ การเงินและบัญชีรูปแบบการจัดทำบัญชีของคณะกรรมการให้เป็นไปตามที่องค์การบริหารส่วนตำบลในเมืองกำหนดองค์การบริหารส่วนตำบลในเมืองมีอำนาจตรวจสอบการเงินและบัญชีในระยะเวลาตามที่เห็นสมควร หากพบข้อบกพร่องให้แจ้งคณะกรรมการดำเนินการแก้ไขให้ถูกต้องหมวด ๘บทกำหนดโทษ ข้อ๔๒ ผู้ใช้น้ำรายใดเจ้าหน้าที่การประปาเรียกเก็บค่าน้ำแล้วเพิกเฉย มีเจตนาไม่ยอมชำระหรือหลีกเลี่ยงด้วยประการใดก็ดีคณะกรรมการบริหารกิจการประปาจะออกใบเตือนแจ้งหนี้ให้ทราบและให้มาชำระค่าหนี้น้ำประปาณ ที่ทำการหรือสำนักงานกิจการประปาพร้อมทั้งต้องชำระเบี้ยปรับตามอัตราที่ได้กำหนดไว้ข้อ๔๓ ผู้ใดละเมิดข้อบัญญัตินี้จนทำให้เกิดการเสียหายแก่การประปาด้วยประการใดก็ดีให้ผู้นั้นชดใช้ค่าเสียหายแก่การประปาที่ได้จ่ายไปเพื่อการนั้นหรือคณะกรรมการบริหารกิจการประปาอาจพิจารณาส่งเรื่องให้องค์การบริหารส่วนตำบลในเมืองจัดการหาทางออกร่วมกันหรือดำเนินคดีตามกฎหมายเมื่อองค์การบริหารส่วนตำบลในเมืองได้รับเรื่องดังกล่าวตามความในวรรคแรกให้ดำเนินการแต่งตั้งคณะกรรมการขึ้นมาคณะหนึ่งเพื่อพิจารณาข้อปัญหาดังกล่าวองค์ประกอบจำนวน คณะกรรมการ ให้นำความในข้อ ๓๕ วรรคสาม มาใช้บังคับโดยอนุโลมข้อ๔๔ ผู้ใดไม่ชำระค่าใช้น้ำประปาสองงวดติดต่อกันคณะกรรมการบริหารกิจการประปาจะดำเนินการงดการจ่ายน้ำหากผู้ใช้น้ำมีความประสงค์ที่จะขอใช้น้ำใหม่ต้องชำระหนี้ที่ค้างทั้งหมดให้เรียบร้อย พร้อมทั้งเบี้ยปรับแล้วจึงจะดำเนินการตามข้อ ๒๐และชำระค่าธรรมเนียมการขอใช้น้ำเพิ่มอีกหนึ่งเท่าของอัตราปกติข้อ๔๕ ผู้ใดจงใจใช้น้ำโดยไม่ผ่านมิเตอร์หรือวิธีใดก็ตามจะถูกงดจ่ายน้ำทันทีและคณะกรรมการบริหารกิจการประปาจะดำเนินการตามกฎหมายต่อไปข้อ๔๖ ผู้ใดจงใจทำให้มาตรวัดน้ำมีการกลับหรือสลับหรือวิธีอื่นมีเจตนาให้เสียค่าน้ำลดลงหรือน้อยลงโดยเจตนา ต้องระวางโทษปรับไม่เกิน ๑,๐๐๐ บาทและคณะกรรมการบริหารกิจการประปาจะดำเนินคดีตามกฎหมายข้อ๔๗ ผู้ใดจงใจต่อท่อประปานอกมาตรวัดน้ำเข้าอาคารหรือเพื่อใช้น้ำโดยเจตนาหลีกเลี่ยงการชำระค่าน้ำต้องระวางโทษปรับไม่เกิน ๑,๐๐๐ บาท และคณะกรรมการบริหารกิจการประปาจะดำเนินคดีตามกฎหมายข้อ๔๘ ผู้ใช้น้ำรายใดยินยอมหรือรู้แล้วเฉยเสียปล่อยให้ยินยอมให้ผู้อื่นต่อพ่วงประปาจากอาคารบ้านเรือนจากหลังที่ได้รับอนุญาตไปสู่อีกหลังหนึ่งผู้นั้นจะถูกพักการใช้น้ำจำนวน ๑ เดือน พร้อมทั้งต้องชำระค่าเสียหายจำนวน ๑,๐๐๐ บาทและหรืออาจถูกดำเนินคดีตามกฎหมายข้อ๔๙ ค่าธรรมเนียม ค่าใช้จ่าย ค่าปรับเบี้ยปรับ และหรือเงินอื่นใดที่ชำระให้แก่การประปาซึ่งเกิดจากการบริหารกิจการประปาให้ถือว่าเป็นรายได้ของการประปาหมวด ๙บทเฉพาะกาล ข้อ๕๐ ให้กิจการประปาในเขตพื้นที่องค์การบริหารส่วนตำบลในเมืองที่มีอยู่ณ วันที่ข้อบัญญัตินี้มีผลใช้บังคับดำเนินการเลือกตั้งคณะกรรมการบริหารกิจการประปาให้แล้วเสร็จภายใน๖๐ วัน นับแต่วันที่ข้อบัญญัตินี้มีผลใช้บังคับเว้นแต่ในกรณีคณะกรรมการบริหารกิจการประปาที่ยังไม่ครบวาระการดำรงตำแหน่ง ๒ ปีให้ดำรงตำแหน่งต่อไปจนครบวาระและหากครบวาระแล้วให้มีการเลือกตั้งคณะกรรมการบริหารกิจการประปาชุดใหม่ภายใน ๓๐วันนับแต่วันครบวาระข้อ๕๑ ให้คณะกรรมการบริหารกิจการประปาของแต่ละหมู่บ้านดำเนินการประชุมผู้ใช้น้ำในเขตการให้บริการและดำเนินการออกข้อบังคับการใช้น้ำของแต่ละกลุ่มให้แล้วเสร็จภายใน๖๐ วัน นับแต่วันที่ข้อบัญญัตินี้มีผลใช้บังคับ โดยมีเนื้อหาและข้อความสอดคล้องกับข้อบัญญัตินี้ข้อ๕๒ บรรดาระเบียบหรือข้อบังคับของกิจการประปาที่มีอยู่ก่อนวันที่ข้อบัญญัตินี้มีผลใช้บังคับให้ใช้บังคับได้ต่อไปเท่าที่ไม่ขัดหรือแย้งกับข้อบัญญัตินี้ประกาศ ณ วันที่ ๑๓ตุลาคม พ.ศ. ๒๕๕๘ศิลปะชัย ถาวรพัฒนาสกุลนายกองค์การบริหารส่วนตำบลในเมือง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลในเมืองเรื่อง การบริหารกิจการประปาหมู่บ้าน พ.ศ. ๒๕๕๘(ดูข้อมูลจากภาพกฎหมาย)ปุณิกา/ปริยานุช/จัดทำ๑๑ มกราคม ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๓๔๙ ง/หน้า ๒๙๗/๓๐ ธันวาคม ๒๕๕๘